# Llavi

Els llavis són un òrgan visible situat a la boca dels humans i molts altres animals. Els llavis són tous, sobresurten i són mòbils, i formen l'obertura per la qual entren els aliments.

## Citacions

* Paraules de boca de savi són favor, però un foll es perd pels propis llavis.
       Eclesiàstes. (Ecle. 10,12).
* Els llavis del just s'alimenten opíparament, però els ximples moren per falta de seny.
       Llibre dels Proverbis. (Pr. 10,21).
* Els llavis del just traspuen benvolença, però la boca dels impius, malícia.
       Llibre dels Proverbis. (Pr. 10,32).
* Llengua y literatura exuberant de vida y d'esperansas, may ni per un sol instant esmortuhida ni estrafeta en los llavis dels catalans.
       — Àngel Guimerà
          Comentari de la pervivència del català, tot i les prohibicions i el seu poc ús en les classes benestants.
* No reduiran al silenci la nostra llengua nacional. No la treuran de la ploma dels escriptors, ni dels llavis del poble.
       Els darrers dies de la Catalunya republicana.Memòries de l'èxode català, 1940. — Antoni Rovira i Virgili
          Pròleg del llibre que narra els fets l'èxode català en el dies de l'ocupació militar de les tropes franquistes a Catalunya
* Llegeixin els meus llavis: no nous impostos.
    (en anglès) Read my lips: no new taxes.
       Convenció Nacional del Partit Republicà, 1988. — George H. W. Bush
          Read my lips: no new taxes és una frase pronunciada per George H. W. Bush el 18 d'agost de 1988 a la Convenció Nacional del Partit Republicà, quan va acceptar la nominació com candidat a la Presidència dels Estats Units. La frase fou escrita per Peggy Noonan i fa referència a la intenció de George H. W. Bush de no pujar els impostos en cas de guanyar les eleccions. Es considera que l'impacte d'aquesta frase fou un dels factors clau de la seva victòria en les eleccions presidencials de 1988. Posteriorment, el president Bush es veié obligat pel Congrés, controlat pels democràtes, a aprovar uns pressupostos l'any 1990 que van incloure una pujada d'impostos. Per aquest motiu, en la campanya presidencial de 1992, la frase fou utilitzada pels democràtes en contra seva qüestionant el seu grau de confiança.

## Dites populars

* Cor dolç, llavis de sucre.
* El savi, mai obre el llavi.
* Si als llavis tens un tall, posa-t'hi una pela d'all.
* Ulls negres i llavi molsut, quin gran geniüt.

## Frases fetes i locucions

* Cloure els llavis.
          Tancar la boca.
* Estar suspès dels llavis (d'algú).
    (var.) Estar pendent dels llavis (d'algú).
          Escoltar algú amb molt d'interès.
* Mossegar-se els llavis.
          Reprimir-se de parlar, de riure, etc.
* No obrir els llavis.
          No parlar gens.
* Obrir els llavis.
          Parlar.

## Referències

* ↑ Eclesiastès, 2006.
* 1 2 Llibre dels Proverbis, 2006.
* ↑ Guimerà, 1896.
* ↑ Figueres, Josep M. «Antoni Rovira i Virgili» (PDF). Butlletí de la Societat Catalana d'Estudis Històrics, Núm. XXII, (2011), pàg. 131-156 [Consulta: 27 octubre 2012].
* ↑ «Top 10 Unfortunate Political One-Liners». Time. [Consulta: 15 octubre 2016].
* 1 2 3 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 2 octubre 2024].
* ↑ Alcover, Antoni M.; Moll, Francesc de B. «savi». A: Diccionari català-valencià-balear. Barcelona: IEC, 2002.
* 1 2 3 4 Alcover; Moll, 2002.
* 1 2 3 «llavi». Gran Diccionari de la Llengua Catalana. Barcelona: Grup Enciclopèdia Catalana.

## Bibliografia

* Alcover, Antoni M.; Moll, Francesc de B. «llavi». A: Diccionari català-valencià-balear. Barcelona: IEC, 2002.
* «Eclesiastès». A: La Bíblia. Alacant: Biblioteca Virtual Joan Lluís Vives, 2006 [Consulta: 25 gener 2015].
* Guimerà, Àngel. La Llengua catalana: discurs presidencial llegit en la sessió pública celebrada en l'Ateneu Barcelonès lo 30 de novembre de 1895. Barcelona: l'Avenç, 1896.
* «Proverbis». A: La Bíblia. Alacant: Biblioteca Virtual Joan Lluís Vives, 2006 [Consulta: 25 gener 2015].